സോണി മൊബൈൽ കമ്മ്യൂണിക്കേഷൻസ്

സോണി മൊബൈൽ കമ്മ്യൂണിക്കേഷൻസ് എബി, ജപ്പാനിലെ ടോക്കിയോ  ആസ്ഥാനമായി പ്രവർത്തിക്കുന്ന ഒരു ബഹുരാഷ്ട്ര മൊബൈൽ നിർമ്മാണ കമ്പനിയാണ്.  ഈ കമ്പനി ആദ്യം അറിയപ്പെട്ടിരുന്നത് സോണി എറിക്സ്സൺ മൊബൈൽ കമ്മ്യൂണിക്കേഷൻസ് എബി എന്നായിരുന്നു. സോണിയുടെയും, എറിക്സ്സൺ എന്ന സ്വീഡിഷ് കമ്പനിയുടെയും ഉടമസ്ഥതയിലായിരുന്ന  സോണി എറിക്സ്സൺ മൊബൈൽ കമ്മ്യൂണിക്കേഷൻസ് എബി എന്ന കമ്പനി, 2011 ഒക്ടോബർ 1 -നു സ്ഥാപിതമായി. എറിക്സ്സൺ എന്ന കമ്പനിക്ക്‌ ഉണ്ടായിരുന്ന ഷെയർ മുഴുവനായും 2011 ഫെബ്രുവരി 16 -നു  സോണി വാങ്ങി. തുടർന്നാണ്‌ സോണി മൊബൈൽ കമ്മ്യൂണിക്കേഷൻസ് എബി എന്ന പേര് സ്വീകരിച്ചത്.

പുതിയ ഉൽപന്നങ്ങളുടെ ഗവേഷണത്തിനും വികസനത്തിനുമായി ജപ്പാനിലെ, ടോക്കിയോ, ഇന്ത്യയിലെ ചെന്നൈ, സ്വീഡനിലെ ലുണ്ട്, ചൈനയിലെ ബെയ്‌ജിങ്ങ്‌, യു.എസ്.എ.യിലെ സിലികൺ വാലി എന്നിങ്ങനെ ലോകത്തിന്റെ പല ഭാഗങ്ങളിലായി  സൗകര്യമുള്ള സോണി മൊബൈൽ കമ്മ്യൂണിക്കേഷൻസ് 2012 -ൽ ലോകത്തില ഏറ്റവും കൂടുതൽ  സ്മാർട്ട്‌ ഫോണുകൾ വിറ്റഴിക്കുന്ന കമ്പനികളുടെ പട്ടികയിൽ 5 -ആം സ്ഥാനത്തായിരുന്നു.

ഒട്ടേറെ സവിശേഷതകളുമായി പുറത്തിറങ്ങിയ സോണി എക്സ്പീരിയ Z2 എന്ന പ്രീമിയം സ്മാർട്ട് ഫോൺ ടെക് ലോകം ഒരുപാട് ശ്രദ്ധിച്ച ഒന്നായിരുന്നു.

 അവലംബം 

 പുറം കണ്ണികൾ 

വർഗ്ഗം:മൊബൈൽ നിർമ്മാണ കമ്പനികൾ
വർഗ്ഗം:കമ്പനികൾ
വർഗ്ഗം:സോണി